ସ୍ୱରୂପ ନାୟକ    ; ୮ ଫେବୃଆରୀ ୧୯୪୭   ୨୭ ଅକ୍ଟୋବର ୨୦୨୩  ଜଣେ ଓଡ଼ିଆ କଥାଚିତ୍ର ସଙ୍ଗୀତକାର, ଗୀତିକାର, ପ୍ରଚ୍ଛଦପଟ୍ଟ ଗାୟକ ଓ ଅଭିନେତା ଥିଲେ । ୧୯୬୨ ମସିହାରେ ସେ ଜଣେ ଶିଶୁ କଳାକାର ଭାବରେ ଜୟଦେବ ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୧୯୮୪ ମସିହାରେ ସେ ହୀରାନୀଳା ଜରିଆରେ କଥାଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ଶ୍ରେଷ୍ଠ ସଙ୍ଗୀତକାର ଭାବରେ ସେ ଦୁଇଥର ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲେ । ଜନ୍ମ ଓ ପରିବାର ୧୯୪୭ ମସିହାର ଫେବୃଆରୀ ୮ ତାରିଖରେ ସେ କଟକରେ ଜନ୍ମଗ୍ରହଣ କରିଥିଲେ । ଓଡ଼ିଆ ଅଭିନେତ୍ରୀ ପାର୍ବତୀ ଘୋଷ ତାଙ୍କ ଭଉଣୀ ଓ ଓଡ଼ିଆ କଥାଚିତ୍ର ସଙ୍ଗୀତକାର ସାରଦା ପ୍ରସନ୍ନ ନାୟକତାଙ୍କ ଭାଇ । କଥାଚିତ୍ର ଜୀବନ ସ୍ୱରୂପ, ମୋଟ ୪୧ଟି ଓଡ଼ିଆ କଥାଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେବା ସହ ୩୦ଟି କଥାଚିତ୍ରରେ ଗୀତ ରଚନା, ୬ଟି କଥାଚିତ୍ରରେ ପ୍ରଚ୍ଛଦପଟ୍ଟ ଗାୟକ ଓ ୬ଟି କଥାଚିତ୍ରରେ ଅଭିନୟ କରିଛନ୍ତି । ଓଡ଼ିଆ କଥାଚିତ୍ରକୁ ଅବଦାନ ସ୍ୱୟଂସିଦ୍ଧା,  (୨୦୧୦) ସଙ୍ଗୀତକାର କଥାନ୍ତର,  (୨୦୦୬) ସଙ୍ଗୀତକାର, ଗୀତିକାର ପ୍ରେମ ଋତୁ ଆସିଲାରେ,  (୨୦୦୬), ସଙ୍ଗୀତକାର ହୀରାନୀଳା,  (୧୯୮୬), ସଙ୍ଗୀତକାର ଭାବେ ପ୍ରଥମ କଥାଚିତ୍ର, ଗୀତିକାର ଜୟଦେବ, ୧୯୬୨ ଶିଶୁ କଳାକାର ଭାବେ ପ୍ରଥମ ଅଭିନୟ ସମ୍ବର୍ଦ୍ଧନା ଓ ସମ୍ମାନ ବାଇସ୍କୋପ ପୁରସ୍କାର, ୨୦୦୬ ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶକ, ରାଜ୍ୟ ଚଳଚ୍ଚିତ୍ର ପୁରସ୍କାର  (ମନ ରହିଗଲା ତୁମରି ଠାରେ, କଥାନ୍ତର) ସମ୍ବର୍ଦ୍ଧନା, ବାଣୀଚିତ୍ର ତରଫରୁ ମୃତ୍ୟୁ ୨୦୨୩ ମସିହାର ଅକ୍ଟୋବର ୨୭ ତାରିଖରେ ତାଙ୍କର ମୃତ୍ୟୁ ହୋଇଥିଲା  । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।